書雪巢林景思詩卷
作者：釋居簡
朝代：宋

paragraphs: 詩人巢雪如住山，巢中所得强得官。
官微不足了饘粥，盡日幽尋遣兒讀。
舂容大篇輒千字，鍊字貴活不貴死。
鄉來杜陵有布衣，晚到夔州也如此。
乃今遺藁安在哉，古花囊錦宗文開。
開緘宛見諫議面，隻字重哦復三嚥。
三嚥然後耳有聞目有見，見人捧心顰兩眉。
不學施家女，只學唐人詩。
爲言諸子將安之，巢空雪明康鼎來。